लखमावा में छात्रों को बांटे स्वेटर
शिवगंज| तहसीलक्षेत्र के गांव लखमावा छोटा में मानव आशा संस्थान शिवगंज की ओर से राजकीय माध्यमिक स्कूल के 32 छात्र-छात्राओं को निशुल्क स्वेटर वितरण किए गए। प्रधानाध्यापक बलवीरसिंह सिसोदिया ने बताया कि स्कूल में सुबह 11 बजे कार्यक्रम रखा गया, जिसमें मानव आशा संस्थान के कार्यकर्ता कैलाश सोनी, प्रवीश कुमार, विकास सोलंकी, भैरू सोनी ने विशेष आवश्यकता वाले छात्र-छात्राओं को 32 स्वेटर वितरण किए। कार्यक्रम में प्रधानाध्यापक सिसोदिया ने संस्थान के कार्यकर्ताओं का आभार जताया। कार्यक्रम में स्कूल के भूराराम, रूपाराम, भैरूसिंह समेत ग्रामीण मौजूद थे।
पिंडवाड़ामें आज बिजली बंद रहेगी
पिंडवाड़ा|33/11केवी जीएसएस पिंडवाड़ा सिटी की 33 केवी लाईन पर रेलवे द्वारा अंडरग्राउंड केबल को डालने के कारण पिंडवाड़ा सिटी, आमली रोड, अजारी, वरली आदि फीडर बंद रहेंगे। जेईएन लोकेश साल्वी के अनुसार फीडर बंद रहने होने से सोमवार सुबह 9.30 बजे से दोपहर 12.30 तक बिजली आपूर्ति बाधित रहेगी।
awa_Deva hin_Deva hin_Deva hin_Deva